Eduart Çala

__NOINDEX__
parapamje|328x328px|Eduart Çala - aktor, regjisor.
Eduart Çala (Elbasan, 19 shtator 1950 - 3 maj 2025) aktor dhe regjisor i teatrit "Skampa" Elbasan, një figurë e njohur e artit skenik dhe kinematografik shqiptar. Që prej vitit 1971, u bë pjesë e trupës profesioniste të Teatrit “Skampa” në Elbasan ku interpretoi në mbi 50 shfaqje teatrore. Përveç teatrit, Eduart Çala kontribuoi edhe në kinematografinë shqiptare duke interpretuar në role dytësore dhe episodike në disa filma artistikë shqiptarë. Një kapitull i rëndësishëm i jetës së tij ishte edhe puna si regjisor në Teatrin e Kukullave në Elbasan, ku vuri në skenë dhjetëra shfaqje për fëmijë, Krahas aktrimit, Eduarti ka qenë prezantues në një sërë koncerte, spektakle, festivale të këngës qytetare dhe për fëmijë, si dhe në aktivitete rinore të qytetit dhe më gjerë. U nda nga jeta në 3 maj 2025. 

 Edukimi 
Arsimin fillor dhe të mesëm i kreu në shkollën “Jeronim De Rada”, ndërsa studimet e larta në degën gjuhë-letërsi pranë Institutit të Lartë Pedagogjik “Aleksandër Xhuvani” Elbasan. Dashuria e tij për artin u shfaq që në bankat e shkollës së mesme, me interpretimin në komedinë “Udha e Zavalinëve”.

 Filmografia 

 “Përtej mureve të gurta” (1979) në rolin e kuestorit italian, 
 “Një natë Nëntori” (1979), 
 “Partizani i vogël Velo” (1980) në rolin e komisarit, 
 “Pranverë e hidhur” (1985), 
 “Një jetë me shumë” (1986), 
 “Kronikë e atyre netëve” (1986), 
 “Tre veta kapërcejnë malin” (1988),  
 “Ngjyrat e moshës” (1990).

 Vlerësime 
Për kontributin e tij të çmuar në artin shqiptar, Eduart Çala është nderuar me medaljen “Naim Frashëri” në vitin 1985. Në shkurt të vitit 2023, Bashkia e Elbasanit e nderoi me titullin “Qytetar Nderi” me motivacionin "Per kontribute në paraqitjen e vlerave artistike në qytetin e tij të lindjes". Vlerësime të shumta i janë akorduar në Festivalet Kombëtare të Teatrove, të fëmijëve dhe të kukullave.

 Lidhje të jashtme 

 Intervistë e Eduart Çalës
 Imdb Eduart Çala
 Eduart Çala - përmbledhje e roleve 

 Shih edhe 

 Referime 

Kategoria:Aktore filmi shqiptare